stanford-oval/wikipedia huggingface dataset:
הוראס איטון
קריירה פוליטית

איטון היה פקיד העיירה של אנוסבורג. בשנים 1837–1838 ובשנים 1839–1843 הוא היה חבר הסנאט של ורמונט. בשנים 1843–1846 כיהן איטון כסגן מושל ורמונט.
בשנים 1846–1848 כיהן איטון כמושל ורמונט ה-18. הוא היה נציג לוועידת החוקה של ורמונט ב-1848. במהלך תקופת כהונתו כמושל הוא התנגד לקבלתן של מדינות עבדות לארצות הברית, ולמלחמת ארצות הברית-מקסיקו.
איטון היה בעל תפקיד מפתח ביצירת תפקיד המפקח הראשי על החינוך הציבורי בוורמונט, והיה הראשון ששימש בתפקיד בשנים 1845 -1850. ב-1848 הוא מונה כפרופסור לכימיה ולידיעת הטבע במידלברי, תפקיד בו הוא שימש עד 1855.
מותו

הוראס איטון נפטר במידלברי ב-4 ביולי 1855. הוא נטמן בבית הקברות של אנוסבורג.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1573-1574
צחי גיגי

יצחק (צחי) גיגי (נולד ב-1 בדצמבר 1988) הוא כדורגלן עבר ישראלי השיחק בעמדת השוער.
קריירה

גיגי נולד ברמלה והחל לשחק כדורגל במחלקת הנוער של הפועל אשקלון. ב-7 בספטמבר 2009 ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 0–2 להפועל כפר סבא במסגרת גביע הטוטו. ב-27 בפברואר 2010 ערך את הופעת הבכורה שלו בליגה הלאומית, לאחר שיניב והבה ששימש כשוער הראשון הורחק. בתום העונה עלתה הקבוצה לליגת העל וגיגי נשאר במועדון כשוער שני. ב-5 במרץ 2011 ערך את הופעת הבכורה שלו בליגת העל, לאחר הרחקתו של סטפן אאורלו בהפסד 0–4 למכבי פתח תקווה. עד תום עונת 2010/2011 ערך גיגי בסך הכל ארבע הופעות בליגת העל, ובסופה ירדה הקבוצה בחזרה לליגה הלאומית.
את עונת 2011/2012 התחיל גיגי בהפועל אשקלון, וזמן קצר לאחר מכן חתם במכבי קריית מלאכי מליגה א', בה שימש כשוער ראשון לראשונה בקריירה. ב-30 במרץ 2012 ספג כרטיס אדום ראשון בקריירה, בהפסד 1–7 למכבי קריית גת, ובעקבות כך הפסיד את מקומו בהרכב ובתום העונה עזב את המועדון. בקיץ 2012 חתם במכבי שעריים, ובמדיה שיחק עונה אחת וערך 18 הופעות בליגה א'.
בקיץ 2013 הצטרף כשוער שני למכבי פתח תקווה, העולה החדשה לליגת העל. ב-26 באוקטובר 2013 ערך את הופעת הבכורה שלו במועדון, בתיקו 0–0 נגד עירוני קריית שמונה, ואף נבחר למצטיין בסיום המשחק והפך לשוער הראשון של המועדון. עד תום עונת 2013/2014 ערך 27 הופעות בליגת העל, וב-11 בדצמבר 2014 האריך את חוזהו במועדון לשנתיים נוספות. גיגי החל את עונת 2014/2015 כשוער הראשון של הקבוצה אך במהלך העונה הפסיד את מקומו בהרכב לאיתמר ניצן וסיים את העונה עם 14 הופעות בליגה. את עונת 2015/2016 התחיל גיגי כשוער שני, אך במחזור השביעי החליט המאמן רן בן שמעון להחזירו להרכב, והוא סיים את העונה עם 15 הופעות.
לקראת עונת 2016/2017 הוחתם בקבוצה השוער דני עמוס, וגיגי שותף רק במשחק אחד בגביע המדינה. לאחר עזיבתו של עמוס חזר גיגי לעמדת השוער הראשון בעונת 2017/2018, וערך 25 הופעות בליגה. בעונת 2018/2019 ערך 22 הופעות, ובסופה ירד עם הקבוצה לליגה הלאומית.
הערות שוליים

↑  רועי זריהן, ‏יש עתיד: גיגי האריך את חוזהו במכבי פתח תקוה, באתר ערוץ הספורט, 11 בדצמבר 2014
דון שף

| --- | --- |
אין תמונה חופשית
 לידה:  27 ביוני 1931 (בן 93) ברוקלין, ארצות הברית 
 מידע כללי
 שם לידה:  Donald Alexander Sheff 
 מדינה:  ארצות הברית ארצות הברית
 השכלה:  אוניברסיטת ייל 
 משקל:  69 ק"ג 
 גובה:  1.78 מטרים
 ספורט
 ענף ספורט:  שחייה
 תת-ענף:  חופשי
 
דונלד אלכסנדר "דון" שף (באנגלית: Donald Alexander "Don" Sheff;‏ נולד ב-27 ביוני 1931) הוא שחיין עבר יהודי-אמריקאי. ייצג את ארצות הברית במשחקים האולימפיים (הלסינקי 1952) בשלב המוקדמות במשחה שליחים 4x200 מטר חופשי. למרות שארצות הברית זכתה במדליית זהב, באותה העת השחיינים ששחו בשלב המוקדמות לא זכו במדליות גם כן. שיאן עולם במשחה שליחים 4x100 מטר חופשי ובמשחה שליחים 4x200 מטר חופשי.
ביוגרפיה

שף נולד וגדל בברוקלין, ניו יורק. הוא למד באוניברסיטת ייל.
ביוגרפיה > 1950

שף השתתף במכביה השלישית שנערכה בברכית בת גלים בחיפה באוקטובר 1950 אך לא זכה במדליה.
ביוגרפיה > 1951 > שיאן עולם

בתחרות שנערכה בניו הייבן, קונטיקט ב-19 במרץ 1951 קבע ביחד עם שחייני אוניברסיטת ייל דיק תומן, ויליאם פרנסוורת' וריי ריד במשחה שליחים 4x100 מטר חופשי שיא עולם חדש של 3:47.9 דקות. שיא זה החזיק מעמד 4 שנים ונשבר על ידי רביעייה מיפן (3:46.8 דקות).
ביוגרפיה > 1952

בתחרות שנערכה בניו הייבן ב-16 בפברואר 1952 קבע ביחד עם שחייני אוניברסיטת ייל במשחה שליחים 4x100 מטר חופשי וויין מור, ג'ימי מקליין ודיק תומן שיא עולם חדש של 8:29.4 דקות. שיא זה החזיק מעמד 4 שנים ונשבר על ידי רביעייה מברית המועצות (8:24.5 דקות).
באולימפיאדת הלסינקי הוא שחה בשלב המוקדמות במשחה שליחים 4x200 מטר חופשי. הוא שחה שני, אחרי וולי וולף (שחיין יהודי נוסף). באותה העת, על אף שחבריו לנבחרת שהשתתפו במשחה הגמר זכו במדליית הזהב, השחיינים ששחו במוקדמות לא זכו במדליות גם כן.
חיים אישיים

שף שימש כנשיא המכון לצילום בניו יורק(אנ'). הוא השחיין האלוף האולימפי המבוגר ביותר על פני כדור הארץ בגיל 93, ועדיין שוחה באפר איסט סייד של מנהטן.
הערות שוליים

↑  תמונה של דון שף בפייסבוק 20 בדצמבר 2024 (באנגלית)
אינטליגנציות מרובות

אינטליגנציות מרובות היא תאוריה המבחינה בין סוגים שונים של אינטליגנציות ולא רואה בה יכולת אחת כללית. התאוריה הוצעה על ידי הווארד גרדנר בשנת 1983 ויש לה השפעה רבה בתחומי הפסיכולוגיה והחינוך. אף על פי שהתאוריה מקובלת בציבור הרחב, היא שנויה במחלוקת בקהילה המדעית וזוכה לביקורת.
רקע

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
בראשית המאה ה-20 פנו פרנסי העיר פריז לפסיכולוג אלפרד בינה בבקשה לבנות מבחן שיאפשר לחזות מראש אילו תלמידים יתקשו בלימודים ובכך לאפשר להם לקבל עזרה מיידית. המבחן שפיתח בינה הוא הבסיס למבחן IQ. מבחני האינטליגנציה צברו תאוצה במשך השנים והפכו לכלי מדידה עיקרי לסיווג שִׂכְלָם ופיקחותם של פרטים לפי כלי מדידה כמותי.
תוך כדי התפתחות מבחן ה-IQ פותחו גם תאוריות נוספות שתמכו בו. בבסיס תאוריות אלו עמדה הנחת היסוד כי האינטליגנציה היא ישות אחידה, תורשתית ובלתי ניתנת למדידה. כלומר, יש סוג אחד של אינטליגנציה ובני האדם נולדים עם כמות ידועה של אינטליגנציה ולא ניתן לשנותה.
אינטליגנציות מרובות

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
שמונה עשורים לאחר מכן ערערו החוקרים הווארד גרדנר, דייוויד פרקינס ורוברט סטרנברג על עמדה זו. לטענתם, לא ניתן להסביר את ההתנהגות האנושית באמצעות פרופיל קוגניטיבי אחד ולאור אינטליגנציה אחת בלבד. במקום זאת, יש להרחיב את מושג האינטליגנציה ולחלקו לכמה סוגים של יכולות למידה. מתאוריה זו עולה מושג חדש של אינטליגנציה המחייב פיתוח מבחני אינטליגנציה שונים מהקיימים ותפיסה חינוכית חדשה.
על פי גרדנר, אינטליגנציה היא היכולת לפתור בעיות או לעצב תוצרים המוכרים כבעלי חשיבות במסגרת חברתית-תרבותית נתונה. לטענתו, האינטליגנציה האנושית מכילה סדרות רבות של כישורים שכליים, שלהן שלושה תפקידים מרכזיים: איתור קיומן של בעיות, הצגת שאלות בקשר לבעיות אלה ופתירתן. בני האדם הם בעלי אינטליגנציות רבות, אוטונומיות במידה רבה ובלתי ניתנות למדידה כמותית פשוטה. לכן אין לראות במבחני ה-IQ כמשקפים את רמת האינטליגנציה של האדם.
הממצאים שתומכים בקיומן של מספר אינטליגנציות נפרדות הם: פגיעה מוחית שגורמת להפרעה קוגניטיבית ספציפית, כששאר התפקודים נשארים תקינים; אנשים בעלי כישרון יוצא דופן בתחום מסוים ובו בלבד; פעולות שכליות מרכזיות שמאפיינות תחום התנהגות אחד בלבד.
סוגי אינטליגנציה

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
אינטליגנציה לשונית (מילולית): היכולת להבין מילים ומשפטים, היכולת להשתמש במילים בצורה אפקטיבית בין בעל-פה ובין בכתב, רגישות לדקויות של משמעות, לצלילים של מילים ולרבדים של שפה. מודעות לשימושים אפשריים בלשון, כושר שכנוע, כושר הסבר, יכולת כתיבה, חשיבה הגיונית-מילולית. יכולת זו כוללת ביאור, רטוריקה, עיסוק במטא-שפה. דוגמה בולטת לכך היא ת"ס אליוט אשר חיבר תוך שלושה ימים שלוש מהדורות עיתון מלאות הכוללות שירים, סיפורים, רכילות והומור, כל זה כאשר היה בן עשר בלבד.
אינטליגנציה לוגית-מתמטית: היכולת להבין מערכות פורמליות ומופשטות, היכולת להבין סמלים, להציבם בשרשראות ולהפעיל עליהם פעולות חשיבה שונות, היכולת לזהות תבניות כמותיות. יכולת לחשב, להסיק, לאתר מבנים לוגיים, לפתור בעיות במהירות. יכולת להשתמש במספרים בצורה אפקטיבית או לחשוב בצורה הגיונית ומסודרת. דוגמה בולטת לכך היא אלברט איינשטיין.
אינטליגנציה מרחבית: היכולת לתפוס את העולם החזותי-מרחבי בצורה מדויקת. היכולת לבצע עיבודים, שינויים והתאמות בתפיסה החזותית, היכולת לשחזר, לדמיין ולתפעל חלקים מהעולם החזותי גם בלי לראותם בפועל, היכולת להבין מפות ותרשימים גאומטריים והיכולת להעריך אסתטיקה חזותית. אינטליגנציה זו כוללת את היכולת למקם אובייקטים במרחב, לדמיין ולייצג בצורה גרפית רעיונות חזותיים או מרחביים, לנווט ולהתמצא במרחב. אינטליגנציה זו כרוכה ברגישות לצבע, לקו, למתאר, לצורה, לחלל וליחסים ביניהם. דוגמה בולטת לכך היא פבלו פיקאסו.
אינטליגנציה מוזיקלית: היכולת לזהות רכיבי יסוד במוזיקה וצורות מוזיקליות, לעבדן ולהוציאן אל הפועל. היכולת להבין מסרים שמועברים באמצעות רכיבים אלה והיכולת לחבר מסרים שמועברים באמצעותם. אינטליגנציה זו כוללת רגשות למגוון של טונים, למקצב ולצורות הבעה מוזיקליות שונות. דוגמה בולטת לכך היא יהודי מנוחין שגילה רגישות למוזיקה וכבר בגיל עשר הופיע ברחבי העולם.
אינטליגנציה גופנית-תנועתית: היכולת לשלוט בתנועות הגוף כולו בצורה מיומנת, מובחנת ומבוקרת, על מנת להביע מסרים שונים, רעיונות ורגשות ועל מנת לבצע פעולות שונות. היכולת לטפל בעצמים במיומנות וביעילות. תבונת כפיים ביצירת תוצרים או בעיבודם. יכולת זו כוללת שליטה בגוף ובאבריו, רגישות לשפת גוף וטיפול מיומן בחפצים בעזרת אברי הגוף. דוגמה בולטת לכך היא מרתה גרהם אחת מחלוצות המחול המודרני, שהחלה ללמוד ריקוד בגיל מאוחר (22) והפכה לאחת המובילות בתחום.
אינטליגנציה תוך-אישית: היכרות עם היבטים פנימיים של האישיות, היכולת לזהות ולאבחן את המצב הפנימי ושימוש בו לצורך הנחיית התנהגות, מודעות עצמית גבוהה, מודעות להלכי רוח פנימיים, כוונות, מניעים, מזג ומשאלות, משמעת עצמית, הבנה עצמית והערכה עצמית, כמו גם ידיעת היכולות החזקות והחלשות. היכולת להבין את הסיבות והמניעים להתנהגות העצמי. דוגמה: זיגמונד פרויד.
אינטליגנציה בין-אישית: יכולת לאמוד אנשים אחרים ולעמוד על מצב רוחם, מזגם, רגשותיהם, מניעיהם וכוונותיהם ולהתייחס לכל אלו. אפשר לכנות אותה גם "אינטליגנציה חברתית" וגם אינטליגנציה רגשית. יכולת זו היא מה שאנו מכנים רגישות לזולת. דוגמה בולטת לכך היא מהטמה גנדי.
אינטליגנציה נטורליסטית: יכולת התמודדות עם איתני הטבע ותופעות הטבע, יכולת לקרוא את הסביבה הטבעית ולהתנהל על פיה. יכולת זו בולטת אצל שבטים החיים בסביבה טבעית. הסופרת מרלו מורגאן מתארת בספרה 'מסר האנשים האמיתיים' רשמים כאלה מתקופה שזכתה לבלות עם האבוריג'ינים באוסטרליה. בהמשך הודתה כי היא בדתה את העלילה.
אבחון אינטליגנציות

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
אין בנמצא אפשרות לאבחן באופן מדויק את האינטליגנציות המרובות של האדם. ארמסטרונג (1996) סבר כי אבחון האינטליגנציות יכול להיעשות בדרכים שונות כגון שאילת שאלות שונות או תצפית על סיטואציות שונות שבהן ניתן להבחין בהתנהגותו השונה של כל אדם. האבחון יכול להיעשות על ידי הורים, מורים, אנשי מקצוע ואף האדם עצמו תוך הערכת הביצועים במגוון הקשרים - בבית, בכיתה ובהקשרים חברתיים. ארמסטרונג (1996) הציע שאלון שבאמצעותו ניתן לאבחן את האינטליגנציות הדומיננטיות של האדם. הערכת הביצועים או התנסויות מסוימות מבטאות אצל האדם סוג מסוים של אינטליגנציה (ארמסטרונג, 1996). ארמסטרונג טען כי יש לפנות לדרכים טבעיות יותר לאבחון אדם מאשר מבחנים על מנת להעריך את היכולות והמיומנויות שלו.
ביקורת

התאוריה של גרדנר לא התקבלה בפסיכולוגיה. כך למשל, ניתן לטעון שכל אחת מהאינטליגנציות המובחנות על ידי גרדנר היא היבט כלשהו באינטליגנציה הכללית וכי למרות קיומם של גורמים ספציפיים לתחומים שונים, עדיין קיים גורם אינטליגנציה כללי, גורם g. בנוסף, התאוריה לוקה בכך שקשה מאוד להוכיח או להפריך אותה, מה שהופך אותה לתאוריה לא-מדעית.
יישום בחינוך

בפרק זה אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפרק באמצעות הבאת מקורות לדברים ושילובם בגוף הפרק בצורת הערות שוליים.
התאוריה של גרדנר זכתה לתהודה רבה במערכת החינוך בארצות הברית. מערכת החינוך בארצות הברית ובישראל נוטה לשים דגש על לימוד מקצועות הליבה מתמטיקה, אנגלית ולשון. בעקבות כך, אין התייחסות לסגנונות למידה שונים של תלמידים וכך רבים אינם מצליחים בלימודיהם אף על פי שהם בעלי יכולות גבוהות [דרוש מקור]. התייחסות למגוון אינטליגנציות בתהליכי ההוראה ובאופני הערכה יכולה להביא ללמידה טובה יותר. לשם כך יש צורך להבין את נקודות החוזק של כל תלמיד ובאיזו אינטליגנציה הוא מצטיין. מכון ברנקו וייס מציע מערך של פרמטרים ואמצעים הנובעים מתאוריית האינטליגנציות המרובות. לפי אמצעים ופרמטרים אלו מחנכים יכולים ליצור תוכניות לימוד ולבנות מערכי שיעור ויחידות לימוד שלמות בדרך שתפעיל את האינטליגנציות של כל התלמידים לפחות בחלק מהזמן. התאוריה ניתנת ליישום בכל בתי הספר, גם במסגרות מסורתיות במיוחד (ארמסטרונג, 1996). מורה הפועל ברוח האינטליגנציות המרובות משתמש בכלים "הרגילים" ללימוד בשיעור כגון: כתיבה על הלוח או הרצאה, אך גם משתמש בטכניקות מסירה שונות בכיתה, כגון: ציור על הלוח, הקרנת סרט, השמעת מוזיקה, חלוקה לקבוצות, ומאפשר לתלמידים התנסויות מעשיות.
לקריאה נוספת

ברמן, מ', ואליעזר י' (2002). מעבר לקיר - סדנה להורים בנושא האינטליגנציות המרובות. הד הגן, 66 (3), 58-63.
הווארד גרדנר, מוח, חשיבה ויצירתיות (לקט פרקים משני ספרים - אמנות, חשיבה ומוח: גישה קוגניטיבית ליצירתיות; תבניות חשיבה: התאוריה על האינטליגנציות המרובות), מאנגלית: יהודית כפרי, תל אביב: ספרית פועלים, 1995.
הווארד גרדנר, אינטליגנציות מרובות: התאוריה הלכה למעשה, מאנגלית: אמיר צוקרמן, ירושלים : מכון ברנקו וייס לטיפוח החשיבה, 1996.
וליצקר, מ' (2003). תאוריית "האינטליגנציות המרובות" - התוויית דרך לשיטות הוראה-למידה והערכה חלופיות במוט"ב. חוזר הפיקוח על מוט"ב (מדע וטכנולוגיה בחברה), 2, 94-107.
תומאס ארמסטרונג, אינטליגנציות מרובות בכיתה, מאנגלית: אמיר צוקרמן, ירושלים: מכון ברנקו וייס לטיפוח החשיבה, 1996.
יעל רוטנברג, חכם פי 7, הוצאת דני ספרים.
הערות שוליים

1 2  Lynn Waterhouse, Multiple Intelligences, the Mozart Effect, and Emotional Intelligence: A Critical Review, Educational Psychologist 41, עמ' 207-225
↑  Beth A. Visser, Michael C. Ashton, Philip A. Vernon, Beyond g: Putting multiple intelligences theory to the test, Intelligence 34, 2006-09, עמ' 487–502 doi: 10.1016/j.intell.2006.02.004
↑  Wayback Machine, web.archive.org, ‏2011-10-03
↑  Piet van der Ploeg, Multiple Intelligences and pseudo-­science
| --- | --- |
בקרת זהויות :  NLI: 987007549346005171  LCCN: sh98006889  LNB: 000080754
אליפות וימבלדון 2001

| --- | --- |

המגרש המרכזי
 ענף:  טניס 
 תקופת התחרות:  25 ביוני 2001 – 8 ביולי 2001 (14 ימים) 
 מספר תחרות:  115 
 כספי זכייה:  £8,525,280
 זוכה:  גברים:גורן איוואנישביץ' (קרואטיה) נשים:ונוס ויליאמס (ארצות הברית) זוגות גברים:דונלד ג'ונסון/ג'ארד פלמר (ארצות הברית) זוגות נשים:ליזה ריימונד (ארצות הברית)/רנה סטאבס (אוסטרליה)  זוגות מעורבים:לאוש פרידל (צ'כיה)/דניאלה האנטוחובה (סלובקיה)
 אתר רשמי
 
 → אליפות וימבלדון 2000 אליפות וימבלדון 2002 ← 
 
אליפות וימבלדון 2001 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-26 ביוני[דרושה הבהרה] והסתיימה ב-9 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים

מנצחי תחרויות קיבלו את הפרסים הבאים:
תחרות הגברים - £500,000
תחרות הנשים - £462,500
תחרות זוגות גברים - £205,000
תחרות זוגות נשים - £189,620
תחרות זוגות מעורבים - £87,000
סך הפרסים באליפות היה £8,525,280
התחרות > תחרות זוגות גברים

בתחרות השתתפו 64 זוגות. מהזוג שניצח בתחרות 2000 השנה שיחק רק טוד וודברידג'. 16 זוגות דורגו:
יונס ביורקמן (שוודיה שוודיה) וטוד וודברידג' (אוסטרליה אוסטרליה), הודחו בסיבוב השלישי
דניאל נסטור (קנדה קנדה) וסנדון סטולי (אוסטרליה אוסטרליה), הודחו בסיבוב השני
אירז'י נובק ודוד ריקל (צ'כיה צ'כיה), הפסידו במשחק הגמר
דונלד ג'ונסון וג'ארד פלמר (ארצות הברית ארצות הברית), ניצחו בתחרות
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו ברבע הגמר
מאהש בהופאטי ולאנדר פאיס (הודו הודו), מנצחי תחרות 1999, הודחו בסיבוב הראשון
פטר פאלה ופאבל ויזנר (צ'כיה צ'כיה), הודחו ברבע הגמר
ג'ושוע איגל ואנדרו פלורנט (אוסטרליה אוסטרליה), הודחו בסיבוב השני
מייקל היל (אוסטרליה אוסטרליה) וג'ף טרנגו (ארצות הברית ארצות הברית), הודחו בסיבוב השלישי
דוד פרינוסיל (גרמניה גרמניה) וסיריל סוק (צ'כיה צ'כיה), הודחו בסיבוב השני
מארק נוולס (איי בהאמה איי בהאמה) ובריאן מקפי (ארצות הברית ארצות הברית), הודחו בסיבוב השלישי
ויין בלק וקווין אולייט (זימבבואה זימבבואה), הודחו בסיבוב הראשון
ויין פריירה (דרום אפריקה דרום אפריקה) ורוג'ר פדרר (שווייץ שווייץ), פרשו בסיבוב השלישי
ביירון בלק (זימבבואה זימבבואה) ואלכס או'בריאן (ארצות הברית ארצות הברית), הודחו בסיבוב הראשון
בוב בריאן ומייק בריאן (ארצות הברית ארצות הברית), הודחו בחצי הגמר
סקוט המפריז (ארצות הברית ארצות הברית) וסבסטיאן לרו (קנדה קנדה), הודחו בסיבוב הראשון
במשחק הגמר דונלד ג'ונסון וג'ארד פלמר מארצות הברית נפגשו עם אירז'י נובק ודוד ריקל מצ'כיה וניצחו אותם ב-4 מערכות. באותה שנה הם ניצחו גם באליפות צרפת הפתוחה.
התחרות > תחרות זוגות נשים

בתחרות השתתפו 64 זוגות. זוג מנצחות תחרות 2000 לא השתתפו השנה. להלן הזוגות שקיבלו דירוג:
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), ניצחו בתחרות
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), הודחו בחצי הגמר
קארה בלאק (זימבבואה זימבבואה) וילנה ליחובצבה (רוסיה רוסיה), הודחו בסיבוב השני
סרינה ויליאמס וונוס ויליאמס (ארצות הברית ארצות הברית), פרשו ברבע הגמר
קימברלי פו (ארצות הברית ארצות הברית) ונטלי טוזיאה (צרפת צרפת), הודחו בחצי הגמר
אלס קלנס (בלגיה בלגיה) ומייגן שאנסי ארצות הברית ארצות הברית), הודחו בסיבוב הראשון
ילנה דוקיץ' (סרביה ומונטנגרו סרביה ומונטנגרו) וקונצ'יטה מרטינס (ספרד ספרד), הודחו בסיבוב השלישי
ניקול ארנדט (ארצות הברית ארצות הברית) וקרולין ויס (הולנד הולנד), הודחו בסיבוב השני
קים קלייסטרס (בלגיה בלגיה) ואי סוגיאמה (יפן יפן), הפסידו במשחק הגמר
אלכסנדרה פיסה (צרפת צרפת) וריטה גרנדה (איטליה איטליה), הודחו בסיבוב השני
ניקול ארנדט (ארצות הברית ארצות הברית) וילנה טטרקובה (אוקראינה אוקראינה), הודחו בסיבוב הראשון
טטיאנה גרבין (איטליה איטליה) וז'נט הוסרובה (סלובקיה סלובקיה), הודחו בסיבוב השלישי
אנקה הובר (גרמניה גרמניה) וברברה שט (אוסטריה אוסטריה), הודחו בסיבוב הראשון
אמנדה קוצר (דרום אפריקה דרום אפריקה) ולורי מקנייל (ארצות הברית ארצות הברית), הודחו בסיבוב השלישי
טינה קריז'ן וקטרינה סרבוטניק (סלובניה סלובניה), הודחו בסיבוב השני
מרטינה נברטילובה (ארצות הברית ארצות הברית) וארנצ'ה סנצ'ס ויקאריו (ספרד ספרד), הודחו ברבע הגמר
במשחק הגמר ליזה ריימונד מארצות הברית ורנה סטאבס מאוסטרליה נפגשו עם קים קלייסטרס מבלגיה ואי סוגיאמה מיפן וניצחו אותן בשתי מערכות. באותה שנה הזוג ניצח גם באליפות ארצות הברית הפתוחה.
התחרות > תחרות זוגות מעורבים

בתחרות השתתפו 64 זוגות. 16 זוגות קיבלו דירוג:
טוד וודברידג' ורנה סטאבס (אוסטרליה אוסטרליה), הודחו בסיבוב השני
אליס פריירה (דרום אפריקה דרום אפריקה) ואי סוגיאמה (יפן יפן), הודחו ברבע הגמר
סנדון סטולי (אוסטרליה אוסטרליה) וקארה בלאק (זימבבואה זימבבואה), הודחו בסיבוב השני
מאהש בהופאטי (הודו הודו) וילנה ליחובצבה (רוסיה רוסיה), הודחו בחצי הגמר
דונלד ג'ונסון וקימבלרי פו (ארצות הברית ארצות הברית), מנצחי תחרות 2000, הודחו ברבע הגמר
לאנדר פאיס (הודו הודו) וליזה ריימונד (ארצות הברית ארצות הברית), הודחו בסיבוב השלישי
ג'ארד פלמר (ארצות הברית ארצות הברית) וארנצ'ה סנצ'ס ויקאריו (ספרד ספרד), הודחו בסיבוב הראשון
ג'ושוע איגל (אוסטרליה אוסטרליה) וברברה שט (אוסטריה אוסטריה), הודחו בסיבוב הראשון
מארק נוולס (איי בהאמה איי בהאמה) וניקול ארנדט (ארצות הברית ארצות הברית), הודחו בסיבוב השלישי
לוקאס-ארנולד קר ופאולה סוארס (ארגנטינה ארגנטינה), הודחו בסיבוב השני
פטר פלה (צ'כיה צ'כיה) וז'נט הוסרובה (סלובקיה סלובקיה), הודחו בסיבוב הראשון
ריק ליץ' (ארצות הברית ארצות הברית) ואמנדה קוצר (דרום אפריקה דרום אפריקה), הודחו בסיבוב השלישי
אירז'י נובק (צ'כיה צ'כיה) ומרים אוברמנס (הולנד הולנד), הודחו בסיבוב השלישי
ג'ף טרנגו (ארצות הברית ארצות הברית) וילנה דוקיץ' (סרביה ומונטנגרו סרביה ומונטנגרו), הודחו בסיבוב השלישי
דוד ריקל (צ'כיה צ'כיה) וקרינה הבשודובה (סלובקיה סלובקיה), הודחו בחצי הגמר
פאבל ויזנר (צ'כיה צ'כיה) וטטיאנה גרבין (איטליה איטליה), הודחו בסיבוב השני
במשחק הגמר נפגשו זוגות לא מדורגים. לאוש פרידל מצ'כיה ודניאלה האנטוחובה מסלובקיה ניצחו את מייק בריאן מארצות הברית וליזל הובר מדרום אפריקה ב-3 מערכות.
ישראל בווימבלדון

הראל לוי השתתף בתחרות הגברים ודורג במקום 34. בסיבוב הראשון הוא שיחק נגד טומי רוברדו מספרד ופרש במהלך המערכה השלישית. בנוסף לכך, הוא השתתף בתחרות זוגות גברים לצד דניאל אורסניק מארגנטינה. בסיבוב הראשון הם ניצחו זוג צרפתי ב-5 מערכות. בסיבוב השני הם הפסידו ליונס ביורקמן משוודיה וטוד וודברידג' מאוסטרליה שהיו מדורגים במקום הראשון בתחרות ב-3 מערכות.
אנה סמשנובה השתתפה בתחרות הנשים ובסיבוב הראשון היא הפסידה לקריסטינה טורנס ואלרו מספרד בשתי מערכות.
נועם בר ואייל רן השתתפו בתחרות זוגות הגברים והפסידו בסיבוב הראשון.
יוני ארליך ואנדי רם השתתפו בתחרות זוגות גברים. בסיבוב הראשון הם ניצחו ב-3 מערכות. בסיבוב השני הם שיחקו נגד רוג'ר פדרר משווייץ וויין פריירה מדרום אפריקה והפסידו ב-3 מערכות.
גורן איוונישביץ', מנצח התחרות
ונוס ויליאמס, מנצחת התחרות
כנסיית הדורמיציון

| --- | --- |

 מידע כללי
 סוג:  מנזר 
 על שם:  הירדמות מרים 
 כתובת:  הר ציון 
 מיקום:  הר ציון 
 מדינה:  ישראל 
 הקמה ובנייה
 תקופת הבנייה:  ?–1910
 תאריך פתיחה רשמי:  1910 
 
 קואורדינטות:  31°46′20″N 35°13′44″E﻿ / ﻿31.7722°N 35.2289°E﻿ / 31.7722; 35.2289
 www.dormitio.net
 he
 
כנסיית הדורמיציון
מבט ממשכנות שאננים
כנסיית הדורמיציון
מגדל הפעמונים בטרם הזריחה
מבט משער יפו
כנסיית הדורמיציון בשנות השלושים
הדורמיציון מבעד לגגות ימין משה
מגדל הפעמונים
האמן והצייר הישראלי ישראל גור אריה מתקן את פסלו של בנדיקטוס מנורסיה מנזקי כדורי צלפים בכנסיית הדורמיציון בירושלים בשנת 1950.
פסל מרים הנרדמת בקריפטה של הכנסייה
ציור דמותה של רות אוחזת בשיבולים כפי שמופיע במגילת רות 

וַתֹּאמֶר רוּת הַמּוֹאֲבִיָּה אֶל-נָעֳמִי, אֵלְכָה-נָּא הַשָּׂדֶה וַאֲלַקֳּטָה בַשִּׁבֳּלִים--אַחַר, אֲשֶׁר אֶמְצָא-חֵן בְּעֵינָיו; וַתֹּאמֶר לָהּ, לְכִי בִתִּי.

— מגילת רות, פרק ב', פסוק ב'
 בכנסיית הדורמיציון בירושלים
כנסיית דורמיציון (מהמילה "שינה", או "תרדמה") היא כנסייה של מסדר הבנדיקטינים, הממוקמת על הר ציון בירושלים, בקרבת שער ציון וקבר דוד, ובסמוך לחומה הדרומית של העיר העתיקה. לפי אחת המסורות, הכנסייה ניצבת במקום בו נרדמה מרים, אם ישו לשנת הנצח (dormitio בלטינית פירושו 'לישון', ובהשאלה כך מכונה המוות אצל הקתולים והאורתודוקסים). יש הטועים וקושרים את שם הכנסייה עם מיקומה על הר ציון, אולם אין קשר בין הדברים. ב-1998 שונה שם הכנסייה על ידי המסדר ל'האגיה מריה סיון' (Hagia Maria Sion), אך ב-2006 הוחזר השם המקורי.
המסורת

הברית החדשה לא מספרת מה עלה בגורלה של מרים, וכך התפתחו מסורות שונות אודותיה. מותה ועלייתה של מרים השמיימה מתוארים בחיבור אפוקריפי "הירדמות מרים" מהמאה השנייה. לפי חיבור זה, היא לא מתה כדרך כל אדם, ותחת זאת נפלה עליה תרדמת נצח, שלאחריה הובאה למנוחתה - ומשם נאספה לזרועות בנה בשמים. אחת המסורות מציגה את הר ציון כמקום בו הלכה מרים לישון את שנתה האחרונה, ממנה לא התעוררה.
מסורת נוצרית אחת גורסת שמרים קבורה בקבר מרים בנחל קדרון לרגלי הר הזיתים; על פי מסורת אחרת, מרים לא מתה בירושלים, אלא יצאה ממנה לאחר צליבת בנה. לפי מסורת זו היא הקימה את ביתה ליד העיר אפסוס, שבמערב אנטוליה, ושם נפטרה. האתר הניצב על ראש ההר מדרום לשרידי אפסוס ידוע כבית האם מרים (Meryem Ana Evi).
היסטוריה

לנצרות זיקה להר ציון עוד מימי הקיסרות הביזנטית - עדויות מן התקופה הביזנטית בארץ ישראל מלמדות על כנסיות ומנזרים שנבנו בהר ציון, כשהבולטת בה הייתה כנסיית ציון הקדושה (האגיה ציון) ששרידיה נחשפו במהלך בניית כנסיית הדורמיציון. בתקופה זו החלו להיקשר להר ציון המסורות הנוצריות שמיקמו בו את ביתו של כייפא הכהן הגדול, את אירוע התכחשותו של פטרוס הקדוש לישו, ועוד.
העות'מאנים בנו אמנם את חומות ירושלים, אך הותירו את הר ציון מחוץ לחומות העיר. עקב כך הפך הר ציון לאתר קבורה נוח לתושבי העיר הנוצרים, המוסלמים והיהודים. במהלך המאה ה-19, עם שיפור היחס כלפי בני הדתות הלא-מוסלמיות והחלת חוקי הקפיטולציות, שבו הנוצרים לבנות בהר ציון מבני דת שונים.
היסטוריה > רכישת השטח

הכנסייה הוקמה על שטח שבעבר שימש כבית-קברות פרוטסטנטי. ברוב המקורות, כגון ספרו של זאב וילנאי "ירושלים, העיר העתיקה וסביבתה" ו"ירושלים החדשה בראשיתה" מאת פרופסור יהושע בן אריה, מצוין כי השטח ניתן על ידי הסולטאן עבדול חמיד השני לקייזר הגרמני וילהלם השני כמתנה בעת ביקורו של זה האחרון בארץ הקודש בשנת 1898.
גרסה שנייה לדרך בה הגיע שטח האדמה לידי הכתר הגרמני מופיעה במחקר בירחון הפלסטיני המקוון "Jerusalem Quarterly". על פי המחקר, המתבסס על רישומי רשם בית המשפט העות'מאני של ירושלים, בנובמבר 1891 רכש סגן הקונסול הגרמני חלקה ששטחה 2,137 מטר מרובע בהר ציון, בסמוך לקבר דוד בחלק הדרומי של העיר העתיקה. על פי הרישומים שילם הכתר הגרמני 3,000 לירות זהב צרפתיות, סכום נכבד באותה עת. תיק העסקה בארכיון רשם בית המשפט עתיר במסמכים המצביעים כי ההליך ארך זמן רב, מאחר שהחלקה שנרכשה הייתה בבעלותם של מספר גורמים ואנשים פרטיים.
היסטוריה > העברת המגרש לקתולים

ביום 20 באוקטובר 1898 שלח הקיסר וילהלם השני מברק לאפיפיור לאו השלושה עשר, ובו בישר לו על קבלת המגרש במרומי הר ציון לידיו, וכן הצהיר על כוונתו להעביר את המגרש למוסדות הגרמנים-קתוליים במטרה להקים עליו כנסייה ומנזר; אז הועבר המגרש בטקס חגיגי לידי ארגון 'אגודה גרמנית לארץ הקודש' (Deutscher Verein vom Heiligen Lande) כמחווה מטעם הכתר הגרמני.